open-index/open-wikipedia-markdown huggingface dataset:
ชุมพล มณีเนตร

**ชุมพล มณีเนตร** (11 กรกฎาคม พ.ศ. 2473 – พ.ศ. 2540) อดีตสมาชิกสภาผู้แทนราษฎรจังหวัดฉะเชิงเทรา 2 สมัย และหัวหน้าพรรคประชาธิปไตย

## ประวัติ
ชุมพล มณีเนตร เกิดเมื่อวันที่ 11 กรกฎาคม พ.ศ. 2473 ที่อำเภอพนมสารคาม จังหวัดฉะเชิงเทรา เข้าเรียนชั้นประถมที่โรงเรียนไพบูลย์ประชานุกูล ต่อมาได้เข้าทำงานในองค์การรับส่งสินค้าและพัสดุภัณฑ์ (ร.ส.พ.) ต่อมาได้ลาออกเพื่อลงสมัครรับเลือกตั้งและเป็นสมาชิกสภาผู้แทนราษฎร (ส.ส.) จังหวัดฉะเชิงเทราครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคประชาธิปัตย์ ต่อมาในปี พ.ศ. 2517 ได้ลาออกจากพรรคประชาธิปัตย์มาจัดตั้งพรรคประชาธิปไตย เมื่อวันที่ 29 ตุลาคม พ.ศ. 2517 และดำรงตำแหน่งหัวหน้าพรรค และนำทีมส่งผู้สมัคร ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้เพียง 2 ที่นั่ง แต่นายชุมพล กลับไม่ได้รับเลือกตั้ง 

ในระหว่างนั้นเขาได้เดินทางไปยังฮ่องกง และถูกจับกุมในคดีค้ายาเสพติด

ต่อมาในปี พ.ศ. 2519 ได้ลงสมัครรับเลือกตั้งอีกครั้ง และได้รับเลือกตั้งเป็น ส.ส.ฉะเชิงเทรา เป็น ส.ส.คนเดียวของพรรคประชาธิปไตย แต่หลังจากนั้นไม่นานพรรคก็ถูกยุบไปตามคำสั่งของคณะปฏิรูปการปกครองแผ่นดิน ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว

ในปี พ.ศ. 2526 เขาได้จัดตั้งพรรคประชาธิปไตยขึ้นอีกครั้งหนึ่ง แต่ไม่ประสบความสำเร็จ และยุบพรรคไปในปี พ.ศ. 2529

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอพนมสารคาม
หมวดหมู่:พนักงานรัฐวิสาหกิจชาวไทย
หมวดหมู่:นักการเมืองจากจังหวัดฉะเชิงเทรา
หมวดหมู่:สมาชิกสภาผู้แทนราษฎรจังหวัดฉะเชิงเทรา
หมวดหมู่:นักการเมืองพรรคประชาธิปัตย์
หมวดหมู่:พรรคประชาธิปไตย (พ.ศ. 2517)
หมวดหมู่:ผู้ได้รับเครื่องราชอิสริยาภรณ์ ต.ม.
หมวดหมู่:หัวหน้าพรรคการเมืองในประเทศไทย
หมวดหมู่:บุคคลในประวัติศาสตร์ไทย พ.ศ. 2516–2544
สุนีรัตน์ เตลาน

**สุนีรัตน์ เตลาน** (23 กรกฎาคม พ.ศ. 2463 - 28 กุมภาพันธ์ พ.ศ. 2538) เป็นนักการเมืองชาวไทย เคยได้รับเลือกตั้งเป็นสมาชิกสภาผู้แทนราษฎร 3 สมัย จากการลงสมัครรับเลือกตั้งใน 3 จังหวัด คือ สมาชิกสภาผู้แทนราษฎรไทย ชุดที่ 7 สมาชิกสภาผู้แทนราษฎรจังหวัดนครสวรรค์ สมาชิกสภาผู้แทนราษฎรไทย ชุดที่ 9 จังหวัดระนอง และ สมาชิกสภาผู้แทนราษฎรไทย ชุดที่ 11 จังหวัดร้อยเอ็ด และเธอยังเป็นอดีตหัวหน้าพรรคแผ่นดินไทย ในระหว่างปี พ.ศ. 2517 - 2519

## ประวัติ
สุนีรัตน์ เตลาน เกิดเมื่อวันที่ 23 กรกฎาคม พ.ศ. 2463 มีพี่สาว 1 คน คือสุภา ยุธานหัส และน้องอีก 4 คน คือ ชยาภรณ์ ปิยะอุย, พันโท วรพงษ์ ปิยะอุย, นายสมพจน์ ปิยะอุย และท่านผู้หญิงชนัตถ์ ปิยะอุย ผู้ก่อตั้งโรงแรมดุสิตธานี กรุงเทพฯ เธอเป็นนักธุรกิจซึ่งเป็นเจ้าที่ดินและเศรษฐินีผู้มั่งคั่ง เคยเป็นเจ้าของโรงแรมรามาทาวเวอร์ นางสุนีย์รัตน์ เตลาน สมรสกับ นายบุญคลี ศรีปลั่ง

นางสุนีย์รัตน์ เรียนที่โรงเรียนชินหมิน และโรงเรียนมาแตร์เดอีวิทยาลัย
 
สุนีรัตน์ เตลาน เป็นนักการเมืองที่เคยได้รับเลือกตั้งเป็นสมาชิกสภาผู้แทนราษฎรถึง 3 จังหวัด  คือ การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 ที่จังหวัดนครสวรรค์ การเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ที่จังหวัดระนอง และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ‎ ที่จังหวัดร้อยเอ็ด ซึ่งในครั้งนั้นได้รับการกล่าวถึงว่าเป็นการเลือกตั้งที่ใช้เงินซื้อเสียงอย่างแพร่หลาย หรือที่รู้จักกันว่า โรคร้อยเอ็ด

ในเดือนพฤศจิกายน พ.ศ. 2517 นางสุนีรัตน์ ได้ก่อตั้งพรรคการเมืองขึ้น โดยใช้ชื่อว่า "พรรคแผ่นดินไทย" และดำรงตำแหน่งหัวหน้าพรรค นำทีมสมาชิกลงสมัครรับเลือกตั้งเป็นสมาชิกสภาผู้แทนราษฎร จนได้รับเลือกตั้ง 2 ที่นั่ง คือ นางสุนีรัตน์ เตลาน และนายมานิต อุทธิเสน จากจังหวัดศรีสะเกษ

นางสุนีรัตน์ เป็นหนึ่งในแกนนำผู้ก่อตั้งสมาคมมิตรภาพไทย-ลาว และดำรงตำแหน่งนายกสมาคมกิตติมศักดิ์เป็นคนแรกของสมาคม

นางสุนีรัตน์ มีบุตร 2 คน คนหนึ่งเป็นนักการเมืองและนักธุรกิจ คือ ธเนศ เตลาน สมาชิกสภาผู้แทนราษฎรไทย ชุดที่ 12 และ สมาชิกสภาผู้แทนราษฎรไทย ชุดที่ 15 สมรสกับ นางสาว นุชนารถ อมาตยกุล นาย ตรีทิพย์ เตลาน ประธานกรรมการ บริษัท เฮสโกฟู้ด สมรส กับ นางสาว วารุณี แสงศิรินาวิน นางสาวไทย พ.ศ. 2512

ในพิธีสวดพระอภิธรรม พ.ต.ท. ทักษิณ ชินวัตร และ พจมาน ดามาพงศ์ ได้เดินทางมาร่วมงาน

พระบาทสมเด็จพระมหาภูมิพลอดุลยเดชมหาราช บรมนาถบพิตร โปรดเกล้าโปรดกระหม่อมให้จัดงานพระราชทานเพลิงศพ ในวันที่ 28 กันยายน พ.ศ. 2538 ณ เมรุวัดธาตุทอง

## เครื่องราชอิสริยาภรณ์

## อ้างอิง

หมวดหมู่:นักธุรกิจชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดนครสวรรค์
หมวดหมู่:สมาชิกสภาผู้แทนราษฎรจังหวัดระนอง
หมวดหมู่:สมาชิกสภาผู้แทนราษฎรจังหวัดร้อยเอ็ด
หมวดหมู่:พรรคแผ่นดินไทย (พ.ศ. 2517)
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:หัวหน้าพรรคการเมืองในประเทศไทย
หมวดหมู่:บุคคลในประวัติศาสตร์ไทย พ.ศ. 2516–2544
หมวดหมู่:บุคคลจากโรงเรียนมาแตร์เดอีวิทยาลัย
รันด์สตัดโฮลดิง

**รันด์สตัด โฮลดิง** () เป็นบริษัทข้ามชาติสัญชาติดัตช์ในการให้คำปรึกษาการจัดการทรัพยากรมนุษย์ สำนักงานใหญ่ตั้งอยู่ที่ดีเมิน ในประเทศเนเธอร์แลนด์ ก่อตั้งขึ้นเมื่อปี ค.ศ. 1960 โดยฟริตส์ โกลด์ชเมดิง (และยังเป็นผู้ถือหุ้นรายใหญ่ที่สุด) มีการดำเนินงานใน 39 ประเทศ มีรายได้สุทธิ 518.8 พันล้านยูโรในปี ค.ศ. 2015 และพนักงาน 29,000 คนทั่วโลก มีสาขาทั้งหมด 4,473 สาขา จดทะเบียนในตลาดหลักทรัพย์ยูโรเน็กซต์อัมสเตอร์ดัม

## อ้างอิง

หมวดหมู่:บริษัทของเนเธอร์แลนด์
หมวดหมู่:บริษัทจดทะเบียนในยูโรเน็กซต์
โตมโตม

**โตมโตม** () เป็นบริษัทข้ามชาติสัญชาติดัตช์ผู้พัฒนาและผลิตอุปกรณ์อิเล็กทรอนิกส์สำหรับการระบุตำแหน่งและนำทาง ก่อตั้งขึ้นในปี ค.ศ. 1991 มีสำนักงานใหญ่อยู่ที่กรุงอัมสเตอร์ดัม ประเทศเนเธอร์แลนด์ เมื่อปี ค.ศ. 2004 บริษัทเปิดตัวอุปกรณ์นำทางโดยใช้สัญญาณดาวเทียม ปัจจุบัน (ค.ศ. 2018) มีพนักงาน 5,077 คน ดำเนินธุรกิจใน 29 ประเทศทั่วยุโรป เอเชียแปซิฟิก และอเมริกา

## อ้างอิง


หมวดหมู่:บริษัทของเนเธอร์แลนด์
หมวดหมู่:บริษัทจดทะเบียนในยูโรเน็กซต์
ฮันส์-โยอาคิม มาร์เซย์

ร้อยเอก **ฮันส์-โยอาคิม วัลเทอร์ รูด็อล์ฟ ซีคฟรีท มาร์เซย์** () เป็นนักบินรบและเสืออากาศเยอรมันแห่งลุฟท์วัฟเฟอในช่วงสงครามโลกครั้งที่สอง มีชื่อเสียงจากการต่อสู้เวหาในการทัพแอฟริกาเหนือและรูปแบบการดำเนินชีวิตแบบโบฮีเมียน เขาเป็นหนึ่งในนักบินรบที่ประสบความสำเร็จสูงสุดในช่วงสงครามและได้สมญา **ดาราแห่งแอฟริกา** () เขาอ้างสถิติยิงเครื่องบินเครือจักรภพอังกฤษตกจำนวน 151 ลำในแอฟริกาเหนือ โดยใช้เครื่องบินเม็สเซอร์ชมิท เบเอ็ฟ 109 ไม่เคยมีนักบินคนใดอ้างสถิติยิงเครื่องบินสัมพันธมิตรตกมากเท่าเขา

มาร์เซย์มีบิดาเป็นร้อยเอกในสงครามโลกครั้งที่หนึ่ง ย่ามีเชื้อสายอูว์เกอโนของฝรั่งเศส มาร์เซย์เข้ากองทัพอากาศเยอรมันใน ค.ศ. 1938 และจบการศึกษาขณะมีอายุ 20 ปีจากโรงเรียนนักบินรบในเวลาเดียวกับที่เริ่มยุทธการที่บริเตน ศึกครั้งแรกนี้เขายิงเครื่องข้าศึกตกได้เพียง 7 ลำ มาร์เซย์เป็นคนหน้าตาดีมีเสน่ห์และชอบสังคมกลางคืนมาก เป็นพวกชอบฟังดนตรีแจ๊สอเมริกันและเป็นเพลย์บอย จนบางครั้งเขาอ่อนเพลียเกินกว่าที่จะได้รับอนุญาตให้ขึ้นบินในตอนเช้า ในที่สุดเขาถูกลงโทษให้โอนย้ายไปสังกัด *ฝูงบินไล่ล่า 27* () ในแอฟริกาเหนือเมื่อเดือนเมษายน ค.ศ. 1941

ผู้บังคับบัญชาของเขาที่นี่อาจจะเห็นพรสวรรค์ที่ซ่อนเร้นในตัวหนุ่มรูปงาม จึงได้อบรมและชี้แนะมาร์เซย์อย่างใกล้ชิด ทักษะนักบินรบของมาร์เซย์พัฒนาขึ้นอย่างรวดเร็ว เขาก้าวขึ้นสู่จุดสูงสุดในวันที่ 1 กันยายน ค.ศ. 1942 เพียงวันเดียวเขายิงเครื่องบินข้าศึกตกไป 17 ลำ มาร์เซย์ได้รับกางเขนอัศวินแห่งกางเขนเหล็กประดับใบโอ๊กและดาบประดับเพชร ถือเป็นทหารที่อายุน้อยที่สุดที่ได้รับบำเหน็จความชอบชั้นสูงสุดของประเทศ มาร์เซย์ได้เลื่อนยศเป็นร้อยเอกในวันที่ 16 กันยายน 1942 ถือเป็นร้อยเอกที่อายุน้อยที่สุดในสามเหล่าทัพเยอรมัน อย่างไรก็ตาม ในวันที่ 30 กันยายนปีเดียวกัน มาร์เซย์เสียชีวิตในอุบัติเหตุเครื่องยนต์ขัดข้องทางการอากาศ เขาดีดตัวแต่สายรัดอกไปคล้องกับครีบหางเครื่องบิน เครื่องบินเขาตกและระเบิด มาร์เซย์เสียชีวิตในวัย 22 ปี รวมสถิติยิงเครื่องบินตกทั้งหมด 158 ลำตลอดวิชาชีพ

ก่อนหน้าอุบัติเหตุเสียชีวิตเพียงสองวัน มาร์เซย์ได้รับโทรศัพท์จากจอมพล แอร์วีน ร็อมเมิล ผู้บัญชาการกองทัพกลุ่มแอฟริกา ให้เดินทางไปกรุงเบอร์ลินด้วยกัน เนื่องจากฮิตเลอร์มีกำหนดการปราศรัยที่สนามกีฬาในวันที่ 30 กันยายน และต้องการให้ร็อมเมิลและมาร์เซย์เข้าร่วม แต่มาร์เซย์ปฏิเสธไป อ้างว่าที่แนวหน้าจำเป็นต้องมีเขาและได้ขอลาหยุดเป็นเวลาสามเดือนเริ่มตั้งแต่ตุลาคม เขาวางแผนจะลาออกจากกองทัพในวันคริสต์มาสและแต่งงานกับคู่หมั้น

## อ้างอิง

หมวดหมู่:บุคคลจากเบอร์ลิน
หมวดหมู่:ทหารชาวเยอรมันในสงครามโลกครั้งที่สอง
หมวดหมู่:เสืออากาศในสงครามโลกครั้งที่สอง
หมวดหมู่:เสืออากาศชาวเยอรมันในสงครามโลกครั้งที่สอง
หมวดหมู่:เสืออากาศชาวเยอรมัน
หมวดหมู่:ร้อยเอก
เรือป้องกันชายฝั่งรัสเซียเจเนอรัลแอดมิรัลอะพรักซิน

***เจเนอรัลแอดมิรัลอะพรักซิน*** (; ; บางครั้งทับศัพท์ว่า *Apraxin*) เป็นสมาชิกเรือป้องกันชายฝั่งชั้น''แอดมิรัลอูชาคอฟ''แห่งกองทัพเรือจักรวรรดิรัสเซีย มันได้รับการตั้งชื่อตามพลเรือเอกอาวุโส ฟิโอดอร์ มาตเวเยวิช อะพรักซิน ซึ่งเป็นผู้บัญชาการคนแรกของกองเรือบอลติกรัสเซีย มันเป็นหนึ่งในแปดเรือประจัญบานก่อนเดรดนอตรัสเซียที่ถูกเข้ายึดโดยกองทัพเรือจักรวรรดิญี่ปุ่นในช่วงสงครามรัสเซีย-ญี่ปุ่น ค.ศ. 1904–1905 ต่อมามันได้ประจำการในกองทัพเรือญี่ปุ่นในฐานะ***โอกิโนชิมะ*** (沖ノ島) จนกระทั่งถูกปลดระวางในปี ค.ศ. 1922

มันมีปืนเพียงสามกระบอกเท่านั้น (ป้อมปืนทางส่วนท้ายเรือกระบอกเดียว ดังที่แสดงในรูป) แทนที่จะเหมือนเรือพี่น้องของมัน ซึ่งติดตั้งปืนสี่กระบอก

## ประจำการรัสเซีย
ในเดือนพฤศจิกายน ค.ศ. 1899 ไม่นานหลังจากเข้าประจำการกับกองเรือบอลติก *เจเนอรัลแอดมิรัลอะพรักซิน*ได้แล่นเกยฝั่งบนเกาะฮอกแลนด์ในอ่าวฟินแลนด์ มันหวังเป็นอย่างยิ่งว่าจะได้รับการกู้เรือ เนื่องจากเหตุการณ์ที่คล้ายคลึงกันในปี ค.ศ. 1897 มีเรือประจัญบานของกองทัพเรือรัสเซียได้รับความเสียหายอีกลำ นั่นคือ''แกงกุต'' พวกลูกเรือ*เจเนอรัลแอดมิรัลอะพรักซิน*ได้รับคำสั่งให้อยู่บนเรือเพื่อประคับประคองเรือให้ดีที่สุดเท่าที่จะทำได้เมื่ออ่าวแข็งตัวในช่วงฤดูหนาว

ตามคำแนะนำของผู้บุกเบิกวิทยุ เอ.เอฟ. โพพอฟ ลูกเรือของเรือได้จัดตั้งสถานีวิทยุบนเกาะเพื่อประคับประคองการสื่อสารกับสำนักงานใหญ่ของกองเรือที่โครนชตัดท์ (ผ่านสถานีที่คีมิ) ในเดือนมกราคม ค.ศ. 1900 หลังจากล่าช้าหลายสัปดาห์ ในขณะเดียวกัน พลเรือตรี ซิโนวี รอเชสทเวนสกี ได้รับมอบหมายให้เป็นผู้นำในการปฏิบัติการกู้เรือ ผลของการลงดินเป็นสิ่งที่พยายามชักลาก*เจเนอรัลแอดมิรัลอะพรักซิน*ให้เป็นอิสระไม่สามารถแก้ไขได้ รวมถึงตกอยู่ในอันตรายจากการอัปปาง และได้แทนที่วิธีของรอเชสทเวนสกีด้วยการจ้างบริษัทเหมืองแร่พลเรือนเพื่อเอาก้อนหินที่ยึด*เจเนอรัลแอดมิรัลอะพรักซิน*ออกด้วยระเบิดเล็ก ๆ ความช่วยเหลือในการกอบกู้คือเรือตัดน้ำแข็ง''ยิร์มาก'' ในตอนแรกรอเชสทเวนสกีมีข้อสงสัยเกี่ยวกับประโยชน์ของ*ยิร์มาก* แต่มันได้พิสูจน์คุณค่าของมันในระหว่างปฏิบัติการ ซึ่งได้ข้อสรุปที่ประสบความสำเร็จในช่วงแรกของเดือนพฤษภาคม หลังจาก*เจเนอรัลแอดมิรัลอะพรักซิน*ได้เป็นอิสระ มันก็ถูกลากกลับไปที่โครนชตัดท์เพื่อทำการซ่อมแซมที่จำเป็น

ต่อมา *เจเนอรัลแอดมิรัลอะพรักซิน* และสองเรือพี่น้องของมัน ''แอดมิรัลอูชาคอฟ'' และ''แอดมิรัลเซเนียวิน'' ได้รับการจัดชั้นใหม่ในฐานะเรือป้องกันชายฝั่ง

## หมายเหตุ

## อ้างอิง
* 
* 
* 
* 
* 
* 
* 

## แหล่งข้อมูลอื่น
* 
* 

หมวดหมู่:เรือที่ต่อในจักรวรรดิรัสเซีย
หมวดหมู่:เรือประจัญบานของกองทัพเรือจักรวรรดิรัสเซีย
หมวดหมู่:เรือประจัญบานในสงครามรัสเซีย–ญี่ปุ่น
หมวดหมู่:เรือประจัญบาน
จ
หมวดหมู่:เรือที่ถูกเข้ายึด
หมวดหมู่:เรือรบที่ถูกญี่ปุ่นเข้ายึดในช่วงสงครามรัสเซีย–ญี่ปุ่น
หมวดหมู่:ยุทธนาวีที่ช่องแคบสึชิมะ
มาร์ก วอร์เนอร์

thumb|มาร์ก วอร์เนอร์
**มาร์ก โรเบิร์ต วอร์เนอร์** (อังกฤษ:**Mark Robet Warner**) หรือ **มาร์ก วอร์เนอร์** เกิดเมื่อวันที่ 15 ธันวาคม ค.ศ.1954 (พ.ศ.2497) ที่เมืองอินเดียนาโพลิส รัฐอินเดียนา สหรัฐอเมริกา เป็นนักการเมืองชาวอเมริกัน สังกัดพรรคเดโมแครต ปัจจุบันเป็นวุฒิสมาชิกสหรัฐฯ จากรัฐเวอร์จิเนีย โดยได้รับการเลือกตั้งครั้งแรกเมื่อปี 2008 โดยเขาสามารถชนะคู่แข่งจากพรรครีพับลิกัน คือ จิม กิลมอร์ อดีตผู้ว่าการรัฐเวอร์จิเนีย ด้วยคะแนนเสียง 65.0% ต่อ 33.7% และสามารถชนะการเลือกตั้งในสมัยที่ 2 ในปี 2014 ด้วยคะแนนเสียง 49.1% ต่อ 48.3% โดยก่อนหน้านั้นในการเลือกตั้งเมื่อปี 1996 เขาเคยลงสมัครชิงตำแหน่งวุฒิสมาชิกรัฐเวอร์เนีย โดยแข่งกับเจ้าของตำแหน่งในขณะนั้นคือ จอห์น วอร์เนอร์ จากพรรครีพับลิกัน แต่แพ้การเลือกตั้งด้วยคะแนนเสียง 47.4% ต่อ 52.5% 

ก่อนที่วอร์เนอร์จะได้รับการเลือกตั้งเป็นวุฒิสมาชิกนั้นเขาเคยดำรงตำแหน่งผู้ว่าการรัฐเวอร์เนีย คนที่ 69 ในช่วงปี 2002-2006 โดยรองผู้ว่าการรัฐในขณะนั้นคือ ทิม เคน ซึ่งปัจจุบันนั้น เคน ก็ได้รับการเลือกตั้งให้เป็นวุฒิสมาชิกจากรัฐเวอร์จิเนียด้วยเช่นกัน

ด้านขีวิตส่วนตัวสมรสกับ ลิซ่า คอลลิส เมื่อปีค.ศ.1989 (พ.ศ.2532) มีบุตร-ธิดาร่วมกัน 3 คน

หมวดหมู่:นักธุรกิจชาวอเมริกัน
หมวดหมู่:นักการเมืองอเมริกัน
หมวดหมู่:สมาชิกวุฒิสภาสหรัฐ
ชมพูนุท พึ่งผล

**ชมพูนุท พึ่งผล** ( เกิดเมื่อวันที่ 17 สิงหาคม 2540) เป็น นักแสดงและนางงามหญิงชาวไทยสังกัดช่อง 7 เอชดี ชนะการประกวดมิสแกรนด์พังงา 2019 และได้เข้าร่วมการประกวด มิสแกรนด์ไทยแลนด์ 2019 คว้า รองอันดับ 4 มิสแกรนด์ไทยแลนด์ 2019 พ่วงตำแหน่งมิสแกรนด์ไรส์ซิงสตาร์ในปี 2019 และได้เป็นเป็นตัวแทนประเทศไทยเข้าร่วมการประกวด มิสทัวริซึมอินเตอร์เนชันแนล 2019 และได้เข้ารอบ 10 คนสุดท้าย และยังได้ตำแหน่ง Miss South East Asia Tourism Ambassadress 2019

## ประวัติ
ชมพูนุท พึ่งผล เกิดเมื่อวันที่ 17 สิงหาคม 2540 เกิดและโตที่ จังหวัดพังงา จบการศึกษา คณะรัฐประศาสนศาสตร์  มหาวิทยาลัยราชภัฏภูเก็ต 

## การประกวด
ได้ข้าร่วมประกวด มิสแกรนด์สุราษฎร์ธานี ได้รับตำแหน่ง "รองชนะเลิศอันดับที่ 1" หลังจากนั้นได้เข้าร่วมประกวด มิสแกรนด์พังงา ได้รับตำแหน่ง "ชนะเลิศ" และได้เป็นตัวแทนจังหวัดพังงาในการประกวด มิสแกรนด์ไทยแลนด์ 2019 และคว้า รองอันดับ 4 มิสแกรนด์ไทยแลนด์ 2019 ยังได้รับตำแหน่งอื่นๆ จากการประกวดครั้งนี้อีกได้แก่ มิสแกรนด์พังงา, มิสแกรนด์ไรซิ่งสตาร์ และได้เป็นตัวแทนประเทศไทยไปประกวด มิสทัวริซึมอินเตอร์เนชันแนล 2019 ที่ มาเลเซีย ได้ตำแหน่ง Miss Southeast Asia Tourism Ambassadress 2019.

 
## ละครโทรทัศน์
* ละครโทรทัศน์ทั้งหมดด้านล่างนี้ออกอากาศทางช่อง 7

## อ้างอิง

## แหล่งข้อมูลอื่น
*Miss Grand Thailand Official Website
* 

หมวดหมู่:ผู้ให้ความบันเทิงจากจังหวัดพังงา
หมวดหมู่:บุคคลจากมหาวิทยาลัยราชภัฏภูเก็ต
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:ผู้เข้าประกวดมิสแกรนด์ไทยแลนด์
หมวดหมู่:นางงาม
หมวดหมู่:นางงามไทย
หมวดหมู่:ผู้เข้าร่วมประกวดนางงาม
เซซามี จงเปิด

"**เซซามี จงเปิด**" (; ; ) เป็นประโยควิเศษ (Magic word) ในนิทาน "อะลีบาบากับโจรหนุ่มสี่สิบคน" ใน *[[อาหรับราตรี]]* โดยจะเปิดถ้ำที่พวกโจรสี่สิบคนเก็บสมบัติที่ขโมยมา คำนี้มีที่มาจากต้นงา

## เอกสาร
ประโยคนี้ปรากฎครั้งแรกในหนังสือ  *[[อาหรับราตรี]]* ฉบับภาษาฝรั่งเศสของอ็องตวน กัลลันด์ (Antoine Galland) ในชื่อ *Sésame, ouvre-toi* (อังกฤษ: "Sesame, open yourself" แปลตรงตัว: เซซามี จงเปิดตนเอง) ในเรื่องนั้น อะลีบาบาได้ยินโจรคนหนึ่งจาก 40 คนพูดว่า "เซซามี จงเปิด" พี่ชายของเขาจำคำนั้นไม่ได้ และสับสนกับชื่อของเมล็ดธัญพืชพันธ์ุอื่นที่ไม่ใช่ต้นงา และติดอยู่ในถ้ำวิเศษ

ประโยคนี้ถูกแปลจากภาษาฝรั่งเศสเป็นภาษาอังกฤษในหลายรูปแบบ เช่น "Sesame, open", "Open, sesame" และ "Open, O sesame".

## ต้นกำเนิด
เมล็ดต้นงาเติบโตในฝักเมล็ด เมื่อต้นงาเจริญเติบโตเต็มที่ มันจึงปริฝักออก และประโยคนั้นอาจเป็นปฏิรูปพจน์ที่จะค้นพบสมบัติ ถึงแม้ว่า มันยังไม่เป็นที่แน่ชัดว่าคำว่า "เซซามี" นั้นคือต้นหรือเมล็ดงากันแน่

ทฤษฎีอื่นได้แก่:

* เซซามีเป็นคำซ้ำในภาษาฮีบรูว่า *šem* 'นาม', ป.ล. พระเจ้า หรือคำแบบคับบาลาห์ที่แสดงถึง *šem-šamáįm* ("shem-shamayim"), 'นามของสวรรค์'
* เซซามีเป็นการฝึกไสยศาสตร์ของชาวบาบิโลนโดยใช้น้ำมันงาเป็นส่วนประกอบ

## ดูเพิ่ม
*อับราคะดาบรา
*โฮคัสโพคัส

## อ้างอิง


## สารานุกรม
*  Paul Haupt, "Open Sesame" in *Beiträge zur assyriologie und semitischen sprachwissenschaft* **10**:2, 1927, p. 165*ff*.  Originally presented at the meeting of the American Oriental Society, Washington, April 15, 1916.

หมวดหมู่:อาหรับราตรี
หมวดหมู่:ประโยคภาษาอังกฤษ
หมวดหมู่:ประโยควิเศษ
แบบจำลองพื้นฐานของกายวิภาคศาสตร์

**แบบจำลองพื้นฐานของกายวิภาคศาสตร์** () เป็นภววิทยาอ้างอิงสำหรับโดเมนของกายวิภาคศาสตร์มนุษย์ โดยเป็นสัญลักษณํแทนของแบบบัญญัติ โครงสร้างทางลักษณะของสิ่งมีชีวิต ซึ่งภววิทยาเชิงโครงสร้างของเอกลักษณ์และความสัมพันธ์ทางกายวิภาคศาสตร์ มาจากการจัดระบบเชิงกายภาพของสิ่งมีชีวิตที่ทุกระดับที่สำคัญของกรานูลาริตี

FMA ถูกพัฒนาและปรับปรุงโดยกลุ่มงานสนเทศศาสตร์ด้านโครงสร้าง (Structural Informatics Group) ที่มหาวิทยาลัยวอชิงตัน

## คำอธิบาย
ภววิทยา FMA ประกอบด้วยประมาณ 75,000 ขั้นและศัพท์มากกว่า 120,000 คำ โดยมีกรณีตัวอย่างความสัมพันธ์มากกว่า 2.1 ล้านจากความสัมพันธ์ 168 ประเภท

## อ้างอิง

## ดูเพิ่ม
**[[Terminologia Anatomica]]*
*แอนาโทโมกราฟี

## แหล่งข้อมูลเพิ่มเติม
*The Foundational Model of Anatomy Ontology
*The Foundational Model of Anatomy Browser
*FMA Ontology Browser
จอร์จ เฟรนด์

**จอร์จ แอนดรูว์ จอร์แดน เฟรนด์** (; เกิดวันที่ 19 ตุลาคม ค.ศ. 1987) เป็นนักฟุตบอลชาวอังกฤษ ผู้เล่นในตำแหน่งแบ็กซ้ายให้กับเบอร์มิงแฮม ซิตีในอีเอฟแอลแชมเปียนชิป

ในฤดูกาล 2012–13 เฟรนด์ได้รับรางวัลผู้เล่นยอดเยี่ยมของผู้เล่นมิดเดิลส์เบรอ และในฤดูกาลถัดมา เฟรนด์ชนะรางวัลนี้อีกครั้งและยังได้รับรางวัลผู้เล่นยอดเยี่ยมแห่งฤดูกาลด้วย เฟรนด์เคยติดทีมยอดเยี่ยมของพีเอฟเอ แชมเปียนชิป สองปีติดต่อกัน ในฤดูกาล 2014–15 และ 2015–16

## เกียรติประวัติ
**เอ็กซิเตอร์ซิตี**
* Conference Premier play-offs: 2008

**มิดเดิลส์เบรอ**
* ฟุตบอลลีกแชมเปียนชิป รองชนะเลิศ: 2015–16

**รางวัลส่วนตัว**
* ทีมยอดเยี่ยมแห่งปี พีเอฟเอ: ฟุตบอลลีกแชมเปียนชิป ฤดูกาล 2014–15, ฟุตบอลลีกแชมเปียนชิป ฤดูกาล 2015–16

## อ้างอิง

## แหล่งข้อมูลอื่น
* Profile at the Middlesbrough F.C. website
* 

หมวดหมู่:นักฟุตบอลชาวอังกฤษ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลเอ็กซิเตอร์ซิตี
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสโมสรฟุตบอลมิลล์วอลล์
หมวดหมู่:ผู้เล่นสโมสรฟุตบอลดองคัสเตอร์โรเวอส์
หมวดหมู่:ผู้เล่นสโมสรฟุตบอลมิดเดิลส์เบรอ
หมวดหมู่:ผู้เล่นในพรีเมียร์ลีก
หมวดหมู่:บุคคลจากบาร์นสตาเปิล
เดล ฟราย

**เดล โจนาทาน ฟราย** () เป็นนักฟุตบอลชาวอังกฤษ ผู้เล่นในตำแหน่งเซ็นเตอร์แบ็กให้กับมิดเดิลส์เบรอในอีเอฟแอลแชมเปียนชิป เขาเคยลงเล่นให้กับทีมชาติอังกฤษรุ่นอายุไม่เกิน 17, 18, 19, 20 และ 21 ปี อีกทั้งยังเคยพาทีมชาติชนะเลิศ ฟุตบอลชิงแชมป์แห่งชาติยุโรปรุ่นอายุไม่เกิน 17 ปีใน ค.ศ. 2014, ฟุตบอลโลกเยาวชนอายุไม่เกิน 20 ปีใน ค.ศ. 2017 และตูลูนรุ่นอายุไม่เกิน 21 ปีใน ค.ศ. 2018 ทำให้เขามีชื่อติดทีมยอดเยี่ยมของตูลูน 2018

## สถิติอาชีพ

## เกียรติประวัติ
**มิดเดิลส์เบรอ**
* ฟุตบอลลีกแชมเปียนชิป รองชนะเลิศ: 2015–16

**อังกฤษ อายุไม่เกิน 17 ปี**
* ฟุตบอลชิงแชมป์แห่งชาติยุโรปรุ่นอายุไม่เกิน 17 ปี: 2014

**อังกฤษ อายุไม่เกิน 20 ปี**
* Tournoi Under-20 Four Nations: 2017
* ฟุตบอลโลกเยาวชนอายุไม่เกิน 20 ปี: 2017

**อังกฤษ อายุไม่เกิน 21 ปี**
* Toulon Tournament: 2018

**รางวัลส่วนตัว**
* Toulon Tournament Best XI: 2018

## อ้างอิง

## แหล่งข้อมูลอื่น
* Middlesbrough F.C. academy player profiles
* 
* Dael Fry profile  at The Football Association

หมวดหมู่:นักฟุตบอลชาวอังกฤษ
หมวดหมู่:บุคคลจากมิดเดิลส์เบรอ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลมิดเดิลส์เบรอ
หมวดหมู่:ผู้เล่นสโมสรฟุตบอลรอเทอรัมยูไนเต็ด
ไอติมผัด

**ไอศกรีมผัด** หรือ **ไอติมผัด** () เป็นขนมหวานเย็น มีวัตถุดิบเป็นนม, ครีม และน้ำตาล หรือของอื่น ๆ มาใส่ลงในกระทะเย็นอุณหภูมิ -20 องศาเซลเซียลเป็นต้น สับวัตถุดิบให้ละเอียด จากนั้นเมื่อวัตถุดิบเหลวแล้ว จึงนำมาทาบลงกับกระทะเย็นแล้วใช้อุปกรณ์ม้วนให้เป็นทรงกระบอกคล้ายเป็นแท่ง เป็นอันเสร็จ ซึ่งสามารถใส่ครีม, ไอศกรีมขนาดย่อม หรือเจลาโต ก็ได้ แล้วจึงนำไอศกรีมแท่งไปใส่ในถ้วย ตกแต่งด้วยเครื่องโรยหน้า โดยใช้วิธีรับประทานด้วยช้อน

## ภูมิหลัง
ของหวานเย็นชนิดมีที่มาจากประเทศไทย เป็นอาหารข้างทาง ก่อนที่จะกระจายไปยังประเทศเพื่อนบ้าน แล้วจึงเป็นที่นิยมในช่วงปี พ.ศ. 2555 โดยในปี พ.ศ. 2558 มีการนำเข้าของหวานเย็นนี้มายังสหรัฐได้เป็นที่รู้จักในชื่อว่า ไอศกรีมม้วน มีการนำสูตรการทำไอศกรีมผัดขึ้นไปไว้ในอินเทอร์เน็ต บางวีดิทัศน์ได้รับความนิยมอย่างมากจนติดอันดับสูงสุด ของหวานเย็นชนิดนี้เป็นที่นิยมในหมู่เด็กและผู้ใหญ่อย่างมาก จนต้องรอซื้อไอศกรีมผัดนานเป็นชั่วโมงในนิวยอร์กและบอสตัน

## วัตถุดิบ
วัตถุดิบส่วนมากจะเป็นของเหลว นิยมใช้ผลิตภัณฑ์จากนม เช่น นมถั่วเหลือง ซึ่งมักจะมีรสชาติพื้นฐานเป็นวานิลลา, ช็อกโกแลต, กาแฟ และสตรอว์เบอร์รี โดยจะมีของตกแต่งตามที่ต้องการ อาจจะเป็นคุกกี้, ผลไม้, ช็อกโกแลต และบราวนี สามารถเพิ่มรสชาติตามต้องการ เช่น การใส่สารให้ความหวานเพื่อเพิ่มรสชาติในไอศกรีมผัด 

## อ้างอิง

หมวดหมู่:ไอศกรีม
หมวดหมู่:ขนมไทย
ขุนวิวรณ์สุขวิทยา (ห่วง โลหะวณิชย์)

**ขุนวิวรณ์สุขวิทยา (ห่วง โลหะวณิชย์)** เป็นอดีตรองประธานสภาผู้แทนราษฎรไทย 2 สมัย เป็นอดีตสมาชิกสภาผู้แทนราษฎรจังหวัดนครสวรรค์ และได้รับการยกย่องเป็นบุคคลสำคัญของจังหวัดนครสวรรค์ ในฐานะแพทย์ผู้เอื้อเฟื้อต่อสังคมมายาวนาน

## ประวัติ
ขุนวิวรณ์สุขวิทยา เดิมชื่อ ห่วง โลหะวณิชย์ เกิดเมื่อวันที่ 20 มิถุนายน พ.ศ. 2443 ที่ตำบลอำแพง อำเภอบ้านแพ้ว จังหวัดสมุทรสาคร บิดาชื่อ นายฮุ้น พาณิชย์ มารดาชื่อ นางเคลือบ มีอาชีพเป็นชาวนา มีพี่น้องร่วมบิดามารดา 5 คน สมรสกับฉวี วิวรณ์สุขวิทยา (สกุลเดิม : เปเรย์)

ขุนวิวรณ์สุขวิทยา เข้ารับการศึกษาที่โรงเรียนวัดสุนทรสถิตย์  อำเภอบ้านแพ้ว จากนั้นเข้าเรียนในโรงเรียนอมราบำรุงรักษ์ อำเภอเมืองสมุทรสาคร จนจบหลักสูตรประถม แล้วเข้าเรียนชั้นมัธยมศึกษาในโรงเรียนวัดนวลนรดิศ กรุงเทพมหานคร และเรียนต่อชั้นมัธยมศึกษาปีที่ 7 ที่โรงเรียนสวนกุหลาบวิทยาลัย ต่อด้วยเรียนแพทย์ในศิริราชพยาบาล จุฬาลงกรณ์มหาวิทยาลัย ได้รับปริญญาแพทยศาสตร์บัณฑิต พ.ศ. 2466 เมื่อทำงานแล้วเข้าเรียนนิติศาสตร์ในมหาวิทยาลัยธรรมศาสตร์และการเมือง ได้รับปริญญาธรรมศาสตรบัณฑิต เมื่อ พ.ศ. 2482

## การทำงาน
ขุนวิวรณ์สุขวิทยา เริ่มทำงานเป็นแพทย์หลังจากจบการศึกษาที่กรมสาธารณสุข เป็นแพทย์หลวงประจำท้องที่จังหวัดตาก ใน พ.ศ. 2469-2471 หลังจากนั้นก็ย้ายมาเป็นแพทย์สุขาภิบาลเมืองนครสวรรค์ และแพทย์เทศบาลเมืองนครสวรรค์ ใน พ.ศ. 2471-2480 ย้ายไปเป็นนายแพทย์โท ประจำสุขศาลากาฬสินธุ์ใน พ.ศ. 2481-2482 แล้วย้ายกลับมาดำรงตำแหน่งสาธารณสุขจังหวัดนครสวรรค์ จนลาออกจากราชการ เมื่อวันที่ 7 กันยายน พ.ศ. 2489 ในระหว่างรับราชการ ขุนวิวรณ์สุขวิทยาได้ทำประโยชน์ด้านสาธารณสุขหลายประการ เช่น การป้องกันโรคอหิวาต์ กาฬโรค สร้างโรงพยาบาลสุขาภิบาล เมื่อ พ.ศ. 2475 ซึ่งต่อมาโอนเป็นโรงพยาบาลนครสวรรค์สังกัดกรมการแพทย์ และต่อมาได้สร้างโรงพยาบาลใหม่เสร็จเมื่อวันที่ 5 กันยายน พ.ศ. 2512 ได้รับพระราชทานนามโรงพยาบาลว่า “โรงพยาบาลสวรรค์ประชารักษ์” 

หลังจากลาออกจากราชการ ใน พ.ศ. 2489 เขาได้รับเลือกเป็นเทศมนตรี 2 สมัย เป็นประธานสภาจังหวัดติดต่อกัน 14 ปี ได้รับเลือกเป็นสมาชิกสภาผู้แทนราษฎรจังหวัดนครสวรรค์ 2 สมัย เป็นรองประธานสภาผู้แทนราษฎรทั้งสองสมัย และเป็นประธานสภาเทศบาลเมืองนครสวรรค์

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบ้านแพ้ว
หมวดหมู่:แพทย์ชาวไทย
หมวดหมู่:ข้าราชการพลเรือนชาวไทย
หมวดหมู่:บรรดาศักดิ์ชั้นขุน
หมวดหมู่:นักการเมืองไทย
หมวดหมู่:รองประธานสภาผู้แทนราษฎรไทย
หมวดหมู่:สมาชิกสภาผู้แทนราษฎรจังหวัดนครสวรรค์
หมวดหมู่:บุคคลจากโรงเรียนวัดนวลนรดิศ
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
เลอันเดอร์ แด็นโดงเกอร์

**เลอันเดอร์ แด็นโดงเกอร์** (; เกิดวันที่ 15 เมษายน ค.ศ. 1995) เป็นนักฟุตบอลชาวเบลเยียม ปัจจุบันลงเล่นในตำแหน่งกองหลังหรือกองกลางตัวรับให้แก่เรอัลโอบิเอโด สโมสรในลาลิกา

แด็นโดงเกอร์ได้เข้าร่วมอันเดอร์เลคต์ใน ค.ศ. 2009 และได้ลงเล่นระดับอาชีพครั้งแรกในเดือนกรกฎาคม ค.ศ. 2013 เขาได้ลงเล่นให้กับอันเดอร์เลคต์ทั้งหมด 171 นัด ยิงได้ 11 ประตู และยังพาทีมชนะเลิศเบลเจียนซูเปอร์คัพและเบลเจียนเฟิสต์ดิวิชัน เอ เขาลงเล่นให้กับทีมชาติเบลเยียมครั้งแรกในเดือนมิถุนายน ค.ศ. 2015 และเป็นส่วนหนึ่งของทีมชาติที่จบอันดับที่สามในฟุตบอลโลก 2018

## ทีมชาติ
แด็นโดงเกอร์ถูกเรียกตัวติดทีมชาติเบลเยียมครั้งแรกในวันที่ 22 พฤษภาคม ค.ศ. 2015 โดยผู้จัดการทีมชาติอย่างมาร์ก วิลโมตส์ เขาได้ลงเล่นให้กับทีมชาติครั้งแรกเมื่อวันที่ 7 มิถุนายนในนัดกระชับมิตรที่ออกไปเยือนฝรั่งเศส เขาได้ลงเล่นในช่วงห้านาทีสุดท้าย แทนที่เจสัน เดอนาเยอร์ นัดนั้นเบลเยียมเอาชนะไปได้ 4–3

ในวันที่ 4 มิถุนายน ค.ศ. 2018 ผู้จัดการ โรเบร์โต มาร์ติเนซ ได้เรียกแด็นโดงเกอร์ติดทีมชาติในชุด 23 คนสุดท้าย สำหรับการลุยศึกฟุตบอลโลก 2018 ที่ประเทศรัสเซีย เขาได้ลงเล่นในฟุตบอลโลกครั้งแรกเมื่อวันที่ 29 มิถุนายน รอบแบ่งกลุ่มนัดสุดท้ายที่เอาชนะอังกฤษ 1–0 ที่สนามกีฬาคาลีนินกราด

## สถิติอาชีพ
### สโมสร

### ทีมชาติ

[thumb|แด็นโดงเกอร์กับ[เจมี วาร์ดี ของอังกฤษ ในฟุตบอลโลก 2018]]

## เกียรติประวัติ
**อันเดอร์เลคต์**
* เบลเจียนเฟิสต์ดิวิชัน เอ: 2016–17
* เบลเจียนซูเปอร์คัพ: 2013, 2014

**เบลเยียม**
* ฟุตบอลโลก อันดับที่สาม: 2018

## อ้างอิง

## แหล่งข้อมูลอื่น

* 
* 

หมวดหมู่:นักฟุตบอลชาวเบลเยียม
หมวดหมู่:ผู้เล่นราชสโมสรกีฬาอันเดอร์เลคต์
หมวดหมู่:ผู้เล่นในเบลเจียนเฟิสต์ดิวิชัน เอ
หมวดหมู่:นักฟุตบอลทีมชาติเบลเยียม
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสโมสรกีฬาฟุตบอลนาโปลี
หมวดหมู่:ผู้เล่นสโมสรฟุตบอลแอสตันวิลลา
หมวดหมู่:ผู้เล่นเรอัลโอบิเอโด
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:นักฟุตบอลต่างชาติในลีกสเปน
หมวดหมู่:นักฟุตบอลต่างชาติในลีกอิตาลี
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:บุคคลจากจังหวัดเวสต์ฟลานเดอส์
เพียรศักดิ์ นิสสัยสุข

**เพียรศักดิ์ นิสสัยสุข** เป็นอดีตสมาชิกสภาผู้แทนราษฎรจังหวัดสิงห์บุรี 5 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495

## ประวัติ
เพียรศักดิ์ นิสสัยสุข เป็นนักการเมืองชาวสิงห์บุรี ได้รับเลือกตั้งเป็นสมาชิกสภาผู้แทนราษฎรจังหวัดสิงห์บุรีครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และได้รับเลือกตั้งอย่างต่อเนื่อง 4 สมัยติดต่อกัน คือ ครั้งที่สองในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 สังกัดพรรคเสรีมนังคศิลา ของจอมพล ป.พิบูลสงคราม ครั้งที่สามในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมือง เนื่องจากกระแสของจอมพล ป. ไม่ค่อยดีนัก สมาชิกส่วนใหญ่จึงไม่สังกัดพรรคการเมืองใด แต่เพียรศักดิ์ก็ได้เข้าร่วมรัฐบาลโดยสนับสนุน ถนอม กิตติขจร เป็นนายกรัฐมนตรี ต่อมาครั้งที่สี่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 สังกัดพรรคสหประชาไทย นำโดยจอมพลถนอม กิตติขจร ซึ่งก่อตั้งในปี พ.ศ. 2511

เพียรศักดิ์ห่างหายไปจากการเมือง 2 สมัย และกลับมาร่วมจัดตั้งพรรคสังคมชาตินิยม และชนะการเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 ในนามพรรคกิจสังคม ของหม่อมราชวงศ์คึกฤทธิ์ ปราโมช

ในระหว่างดำรงตำแหน่งสมาชิกสภาผู้แทนราษฎรจังหวัดสิงห์บุรี เขาได้มีบทบาทในการริเริ่มผลักดันการจัดตั้งโรงเรียนหลายแห่ง อาทิ โรงเรียนทองเอนวิทยา  โรงเรียนศรีศักดิ์สุวรรณวิทยา โรงเรียนบางระจันวิทยา เป็นต้น

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดสิงห์บุรี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดสิงห์บุรี
หมวดหมู่:นักการเมืองพรรคเสรีมนังคศิลา
หมวดหมู่:นักการเมืองพรรคสหประชาไทย
หมวดหมู่:พรรคสังคมชาตินิยม
หมวดหมู่:พรรคธรรมสังคม
หมวดหมู่:นักการเมืองพรรคกิจสังคม
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
กีฬาเอ็กซ์ตรีมในกีฬาแห่งชาติ ครั้งที่ 46

กีฬา**[[เอ็กซ์ตรีม]]**ใน**[[กีฬาแห่งชาติ ครั้งที่ 46]]** แข่งขันระหว่างวันที่ 22–25 พฤศจิกายน พ.ศ. 2561 ณ สนามกีฬากลางจังหวัดเชียงราย มีรายการชิงเหรียญทั้งหมด 40 รายการ ประกอบไปด้วยเหรียญทอง 40 เหรียญ, เหรียญเงิน 40 เหรียญ และเหรียญทองแดง 40 เหรียญ รวมเหรียญทั้งหมด 120 เหรียญ พร้อมกับเกียรติบัตรจำนวน 160 ใบ มีนักกีฬาและเจ้าหน้าที่รวม 396 คน

## ผลการแข่งขัน

## สรุปเหรียญรางวัล
:

## จังหวัดที่เข้าร่วม
มีนักกีฬาเข้าร่วมแข่งทั้งหมด 76 ราย จาก 36 จังหวัดและ 1 เขตการปกครองพิเศษในกีฬาเอ็กซ์ตรีมในกีฬาแห่งชาติ ครั้งที่ 46:

* 
* 
*
* 
* 
*
*  
*
*
*
*
*
*
*
*
*
*
*
*
*

*
*
*
*
*
*
*
*
*
*
*
*
*
*
*
* 
* 

## อ้างอิง

## แหล่งข้อมูลอื่น
*ตารางสรุปเหรียญการแข่งขันแบ่งตามกีฬา 

หมวดหมู่:กีฬาในการแข่งขันกีฬาแห่งชาติ ครั้งที่ 46
ประเทศกานาในโอลิมปิกฤดูร้อน 2016

**ประเทศกานา** เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติกานาได้ส่งทีมนักกีฬาที่ผ่านการคัดเลือกทั้งหมด 14 คน เข้าร่วมแข่งขันใน 5 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ

## นักกีฬาแบ่งตามชนิดกีฬา

## กรีฑา

ผลการแข่งขัน 

## ดูเพิ่ม
* ประเทศกานาในพาราลิมปิกฤดูร้อน 2016

## อ้างอิง

กานา
ประเทศอินโดนีเซียในโอลิมปิกฤดูร้อน 2016

**ประเทศอินโดนีเซีย** เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติอินโดนีเซียได้ส่งทีมนักกีฬาที่ผ่านการคัดเลือกทั้งหมด 28 คน เข้าร่วมแข่งขันใน 7 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 2 เหรียญเงิน รวมทั้งหมด 3 เหรียญ

## นักกีฬาแบ่งตามชนิดกีฬา

## กรีฑา

ผลการแข่งขัน 

## ดูเพิ่ม
* ประเทศอินโดนีเซียในพาราลิมปิกฤดูร้อน 2016

## อ้างอิง

อินโดนีเซีย
ประเทศโกตดิวัวร์ในโอลิมปิกฤดูร้อน 2016

**ประเทศโกตดิวัวร์** เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโกตดิวัวร์ได้ส่งทีมนักกีฬาที่ผ่านการคัดเลือกทั้งหมด 12 คน เข้าร่วมแข่งขันใน 6 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 1 เหรียญทอง 0 เหรียญเงิน และ 1 เหรียญทองแดง รวมทั้งหมด 2 เหรียญ

## นักกีฬาแบ่งตามชนิดกีฬา

## กรีฑา

ผลการแข่งขัน 

## ดูเพิ่ม
* ประเทศโกตดิวัวร์ในพาราลิมปิกฤดูร้อน 2016

## อ้างอิง

โกตดิวัวร์
เพทาย โชตินุชิต

**เพทาย โชตินุชิต** เป็นอดีตสมาชิกสภาผู้แทนราษฎรจังหวัดธนบุรี 2 สมัย เป็นอดีตหัวหน้าพรรคขบวนการไฮด์ปาร์ค

## ประวัติ
เพทาย โชตินุชิต ได้ลงสมัครรับเลือกตั้ง ส.ส.ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 ซึ่งเป็นการเลือกตั้งแบบประเภทที่ 1 เพิ่มเติม จากสภาผู้แทนราษฎรไทย ชุดที่ 5 โดยมี ส.ส.เพิ่มขึ้นจำนวน 21 คน และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495

ต่อมาหลังจากที่จอมพล ป. พิบูลสงคราม นายกรัฐมนตรีหลังจากได้เดินทางไปเยือนนานาประเทศในช่วงปี พ.ศ. 2498 และเกิดความประทับใจในมุมนักพูด ที่สวนสาธารณะไฮด์ปาร์ค กรุงลอนดอน ประเทศอังกฤษ ที่เปิดโอกาสให้มีผู้ปราศรัยโจมตีการทำงานของรัฐบาลได้อย่างอิสระ เมื่อกลับมาจึงได้เปิดโอกาสให้กระทำเช่นนั้นที่ท้องสนามหลวง จึงเกิดการปราศรัยครั้งแรกเมื่อวันที่ 5 สิงหาคม พ.ศ. 2498 โดยโจมตีรัฐมนตรีว่าการกระทรวงศึกษาธิการในขณะนั้น และได้ขยายแนวร่วมและการเคลื่อนไหวขึ้นเป็นลำดับ โดยเรียกร้องให้ยกเลิก ส.ส. ประเภทที่ 2 โดยอ้างว่าไม่เป็นประชาธิปไตย ในวันที่ 22 ตุลาคม พ.ศ. 2498 นายเพทาย ได้กรีดเลือดประท้วงเรียกร้องให้มีการยกเลิก ส.ส. ประเภทที่ 2 และมีการเดินขบวนที่ถนนราชดำเนินและอนุสาวรีย์ประชาธิปไตยในปลายปีเดียวกัน จนถูกจับ ผู้ที่ถูกจับคุมขังจึงประท้วงด้วยการอดอาหาร จนกระทั่งรัฐบาลเปิดโอกาสให้มีการจดทะเบียนพรรคการเมืองขึ้นมาอย่างเป็นทางการ นายเพทายจึงได้จดทะเบียนก่อตั้งพรรคขบวนการไฮด์ปาร์ค ตามพระราชบัญญัติพรรคการเมือง พ.ศ. 2498 เป็นลำดับที่ 4/2499 โดยเขาทำหน้าที่หัวหน้าพรรค นำสมาชิกลงสมัครในการเลือกตั้งเมื่อวันที่ 26 กุมภาพันธ์ พ.ศ. 2500 ซึ่งทางพรรคได้ที่นั่งในสภาทั้งสิ้น 2 ที่นั่งคือ ทวีศักดิ์ ตรีพลี จากจังหวัดขอนแก่น และ พีร์ บุนนาค จากจังหวัดสุพรรณบุรี ส่วนตัวนายเพทายเองไม่ได้รับเลือกตั้ง เขาจึงตัดสินใจลาออกจากตำแหน่งหัวหน้าพรรค ในวันที่ 23 กรกฎาคม พ.ศ. 2500 เปิดโอกาสให้นายทวีศักดิ์ เข้ามาทำหน้าที่แทน

## เครื่องราชอิสริยาภรณ์

## อ้างอิง

หมวดหมู่:นักพูด
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดธนบุรี
หมวดหมู่:หัวหน้าพรรคการเมืองในประเทศไทย
หมวดหมู่:พรรคขบวนการไฮด์ปาร์ค
หมวดหมู่:พรรคเสรีมนังคศิลา
หมวดหมู่:พรรคชาติสังคม
หมวดหมู่:พรรคสหประชาไทย
หมวดหมู่:พรรคแนวร่วมสังคมนิยม
หมวดหมู่:บุคคลในประวัติศาสตร์ไทย พ.ศ. 2475–2516
เนตร พูนวิวัฒน์

ร้อยตรี **เนตร พูนวิวัฒน์** เป็นอดีตหัวหน้าพรรคชาตินิยม (2499-2501) และเป็นนักเขียนเจ้าของผลงานหนังสือ กบฏ ร.ศ. 130 ซึ่งเป็นหนึ่งในหนังสือดี 100 เล่มที่คนไทยควรอ่าน

## ประวัติ
เนตร พูนวิวัฒน์ เกิดเมื่อวันที่ 7 ธันวาคม พ.ศ. 2434  และเขาเสียชีวิตในปี พ.ศ. 2523 โดยมีงานพระราชทานเพลิงศพ ณ ฌาปนสถานวัดมกุฏกษัตริยาราม กรุงเทพมหานคร เมื่อวันที่ 21 ธันวาคม พ.ศ. 2523

## งานการเมือง
เนตร เป็น 1 ใน 7 คณะผู้ก่อการกบฏ ร.ศ. 130 ซึ่งเป็นการกบฏที่เกิดขึ้นในปี พ.ศ. 2455 วางแผนปฏิบัติการโดยหมายให้พระมหากษัตริย์พระราชทานรัฐธรรมนูญให้ และเปลี่ยนแปลงการปกครองสู่ระบอบประชาธิปไตย แต่แผนการแตกเสียก่อน

เนตร ได้ก่อตั้งพรรคการเมืองโดยจดทะเบียนก่อตั้งเมื่อวันที่ 6 กุมภาพันธ์ พ.ศ. 2499 เป็นลำดับที่ 1/2499 ในชื่อ "พรรคชาตินิยม" เขานำทีมสมาชิกลงสมัคร ส.ส. ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 แต่ได้รับเลือกตั้งเพียง 3 คน คือ พึ่ง ศรีจันทร์ จากจังหวัดอุตรดิตถ์ ร้อยตำรวจตรี ชัยชาญ งามสง่า จากจังหวัดเพชรบูรณ์ และ ทอง กันทาธรรม จากจังหวัดแพร่ ส่วนในการเลือกตั้งครั้งต่อมาได้รับเลือกเพียง 1 ที่นั่ง และพรรการเมืองของเขาได้ยุติบทบาทลงเนื่องจากประกาศของคณะปฏิวัติ ฉบับที่ 8 ลงวันที่ 21 ตุลาคม พ.ศ. 2501

## เครื่องราชอิสริยาภรณ์

## อ้างอิง

หมวดหมู่:นักเขียนชาวไทย
หมวดหมู่:นักการเมืองไทย
หมวดหมู่:พรรคชาตินิยม (ประเทศไทย)
หมวดหมู่:ทหารบกชาวไทย
หมวดหมู่:ร้อยตรี
หมวดหมู่:กบฏ ร.ศ. 130
หมวดหมู่:บุคคลในประวัติศาสตร์ไทย พ.ศ. 2411–2475
หมวดหมู่:บุคคลในประวัติศาสตร์ไทย พ.ศ. 2475–2516
หมวดหมู่:หัวหน้าพรรคการเมืองในประเทศไทย
ดีน เฮนเดอร์สัน

**ดีน แบรดลีย์ เฮนเดอร์สัน** (; เกิด 12 มีนาคม ค.ศ. 1997) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้แก่คริสตัลพาเลซ ในพรีเมียร์ลีก และทีมชาติอังกฤษ

## เกียรติประวัติ
**ชรูว์สบรีทาวน์**
*อีเอฟแอลโทรฟี รองชนะเลิศ: 2017–18

**เชฟฟีลด์ยูไนเต็ด**
*อีเอฟแอลแชมเปียนชิป รองชนะเลิศ: 2018–19

**คริสตัลพาเลซ**
*เอฟเอคัพ: 2024–25
*เอฟเอคอมมิวนิตีชีลด์: 2025

**อังกฤษ อายุไม่เกิน 20 ปี**
*ฟุตบอลโลกเยาวชนอายุไม่เกิน 20 ปี: 2017

## อ้างอิง

## แหล่งข้อมูลอื่น

*Profile at the Manchester United F.C. website
*Profile at the Sheffield United F.C. website
*Profile at the Football Association website

หมวดหมู่:ผู้รักษาประตูฟุตบอล
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลเชฟฟีลด์ยูไนเต็ด
หมวดหมู่:ผู้เล่นสโมสรฟุตบอลนอตทิงแฮมฟอเรสต์
หมวดหมู่:ผู้เล่นสโมสรฟุตบอลคริสตัลพาเลซ
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:บุคคลจากไวต์เฮเวน
โจเท้ง

**โจเท้ง** (, 643-702) ในภาษาจีนฮกเกี้ยน หรือ **เฉาเถิง** ในภาษาจีนกลาง ชื่อรอง **จี้ซิง** (季興) ขันทีผู้มีชีวิตระหว่างยุคราชวงศ์ฮั่นตะวันออกของจีน. เขารับใช้จักรพรรดิถึง 4 พระองค์ (ชุ่น,ชง,จื้อ,ฮวน). เขาเป็นบิดาบุญธรรมของ โจโก๋, และเป็นปู่บุญธรรมของ โจโฉ, ผู้ก่อตั้งรัฐ วุยก๊ก ใน ยุคสามก๊ก. ใน พ.ศ. 763 เมื่อมีการสถาปนาราชวงศ์วุยโดยบุตรชายของโจโฉ โจผี, โจเท้งได้รับการสถาปนาย้อนหลังเป็น "จักรพรรดิเกาวุย" (魏高帝), กลายเป็นขันทีเพียงผู้เดียวในประวัติศาสตร์จีนที่ได้รับเกียรตินี้

## ชีวิต
โจเท้งรับราชการในราชสำนักฮั่นระหว่างรัชสมัยของจักรพรรดิฮั่นอัน. ใน พ.ศ. 663 เมื่อ จักรพรรดิฮั่นชุ่น ยังคงเป็นองค์ชายหลิวเป่า, เติ้ง ซุย หรือ เติ้งไทเฮา ได้แต่งตั้งให้โจเท้งมารับใช้องค์ชายเพราะโจเท้งเป็นคนที่มีความซื่อสัตย์, เจียมเนื้อเจียมตัว และรอบคอบ. โจเท้งได้รับความไว้วางพระทัยจากจักรพรรดิฮั่นชุ่นและกลายเป็นพระสหายสนิทของพระองค์. ใน พ.ศ. 669 เมื่อจักรพรรดิฮั่นชุ่นเสด็จขึ้นครองสิริราชสมบัติ, โจเท้งได้เลื่อนขึ้นเป็นขันทีชั้นผู้ใหญ่

หลังจากจักรพรรดิฮั่นชุ่นเสด็จสวรรคตใน พ.ศ. 687, พระราชโอรสองค์เดียวของจักรพรรดิฮั่นชุ่นคือ องค์ชายหลิวปิ่ง พระชนมายุเพียง 1 พรรษาจึงขึ้นครองสิริราชสมบัติสืบต่อเป็น จักรพรรดิฮั่นชง แต่ครองได้เพียงปีเดียวก็เสด็จสวรรคตโดยไร้รัชทายาท ขุนพล เหลียงจี้ จึงสนับสนุนองค์ชายหลิวจวั่นพระชนมายุ 7 พรรษาขึ้นสืบราชบัลลังก์ต่อเป็น จักรพรรดิฮั่นจื้อ แต่องค์จักรพรรดิก็ได้แสดงความไม่พอพระทัยต่อขุนพลเหลียงจี้ ทำให้เหลียงจี้ตัดสินใจวางยาพิษปลงพระชนม์จักรพรรดิฮั่นจื้อเสียใน พ.ศ. 689. ราชสำนักจึงแบ่งเป็น 2 ฝ่ายอีกครั้งในเรื่องการสรรหาผู้สืบทอดราชบัลลังก์

โดยโจเท้งได้อยู่ทางฝั่งของเหลียงจี้ในการสนับสนุนองค์ชายหลิวจื้อขึ้นสืบราชบัลลังก์เป็น จักรพรรดิฮั่นฮวน กระทั่งถึงแก่กรรมใน พ.ศ. 702

## ครอบครัว

## อ้างอิง

* 
* 
* Fan Ye (5th century). *[[Book of the Later Han]]* (*Houhanshu*), Volume 78.

หมวดหมู่:บุคคลในยุคราชวงศ์ฮั่น
หมวดหมู่:บุคคลในยุคราชวงศ์ฮั่นตะวันออก
หมวดหมู่:ขันทีจีน
หมวดหมู่:ขันทีในยุคราชวงศ์ฮั่น
อำเภอกัวลาเนอรุซ

**อำเภอกัวลาเนอรุซ** () เป็นอำเภอในรัฐตรังกานู ประเทศมาเลเซีย ซึ่งแยกจากอำเภอกัวลาเตอเริงกานูในปี.ศ. 2014 แต่ยังถูกปกครองโดยสภาเมืองกัวลาเตอเริงกานู โดยมีเมืองกัวลาเนอรุซเป็นเมืองหลวง และมีเมืองกับหมู่บ้านสำคัญหลายแห่ง ได้แก่ กงบาดัก, เซอเบอรังตากีร์, บาตูรากิต และบาตูเออนัม ณ ค.ศ. 2015 มีประชากรอยู่ 226,177 คน และมีพื้นที่ 388 กม2.

## ประวัติ
อำเภอนี้เคยเป็นส่วนหนึ่งของอำเภอกัวลาเตอเริงกานู แล้วค่อยแยกจากกันในวันที่ 18 กันยายน ค.ศ. 2014

## ภูมิศาสตร์
[thumb|ชายหาดปาซีร์ปันจังบน[เกาะเรอดัง]]
หมู่เกาะเรอดัง เป็นกลุ่มเกาะที่มีเกาะหลักอยู่สองเกาะที่มีคนอาศัยอยู่ คือเกาะเรอดังกับเกาะปีนัง ส่วนเกาะเล็กอื่น ๆ ไม่มีคนอาศัยอยู่ (เกาะลิง, เกาะเอโกร์เตอบู, เกาะลีมา, เกาะปากู, เกาะปากูเกอจิล, เกาะเกอเริงกา และเกาะเกอเริงกาเกอจิล) หมู่เกาะนี้อยู่ห่างจากกัวลาเตอเริงกานูไป 45 กิโลเมตร โดยตัวเกาะมีปะการังประมาณ 500 สายพันธุ์และปลากับสัตว์ไม่มีกระดูกสันหลังอีกกว่าพันชนิด หมู่เกาะนี้ถูกออกแบบเป็นสวนน้ำในปีค.ศ.1994 หมู่เกาะเรอดังมีส่วนประกอบของหินแกรนิตกับหินตะกอนที่ถูกแปรสภาพ

แม่น้ำสายหลักของอำเภอนี้ คือแม่น้ำเรอดัง

## เขตการปกครอง
กัวลาเนอรุซแบ่งออกเป็น 4 *[[มูกิม]]* ได้แก่:
* บาตูรากิต
* เมืองกัวลาเนอรุซ
* ปาโละฮ์ (เบอลารา)
* เกาะเรอดัง

## ดูเพิ่ม
* อำเภอของประเทศมาเลเซีย

## อ้างอิง

## แหล่งข้อมูลอื่น

กัวลาเนอรุซ
กุนจิ๋ว

**กุนจิ๋ว** ในภาษาจีนกลางเรียกว่า **เหยี่ยนโจว**  () เป็นหนึ่งในเก้ามณฑลของจีนโบราณ ซึ่งเป็นรายชื่อภูมิภาคที่รวบรวมโดยพระเจ้าอู๋เต้ (禹 *ยฺหวี่*) เมื่อพระองค์เสด็จไปทั่วแผ่นดินหลังทรงหยุดมหาอุทกภัยและขึ้นครองราชย์สืบจากพระเจ้าเงี่ยวเต้ (堯 *เหยา*) 

## การพรรณนา
ในคัมภีร์ *[[ชูจิง]]* (書經) พรรณนาเกี่ยวกับมณฑลกุนจิ๋วในบท *[[ยฺหวี่ก้ง]]* (禹貢) ตามความดังนี้:

## ประวัติศาสตร์
ในยุคราชวงศ์ฮั่น (漢; 206 ปีก่อนคริสตกาล – ค.ศ. 220) กุนจิ๋วมีพื้นที่ครอบคลุมทางตะวันตกเฉียงใต้ของมณฑลชานตง (山東) ทางตะวันออกของมณฑลเหอหนาน (河南) และทางตะวันตกเฉียงเหนือของมณฑลเจียงซู (江蘇) ในปัจจุบัน  ชื่อของมณฑลกุนจิ๋ว (เหยี่ยนโจว) ยังคงอยู่ในปัจจุบันในชื่อของเขตเหยี่ยนโจว (兗州區 *เหยี่ยนโจวชฺวี*) นครจี่หนิง (濟寧) มณฑลชานตง

เมื่อ ค.ศ. 1265 ในยุคราชวงศ์ซ่ง (宋) กุนจิ๋วได้รับสถานะเป็นจังหวัด (府 *ฝู่*) ประกอบด้วย 6 อำเภอ ได้แก่ อำเภอเจี้ยนเต๋อ (建德縣 *เจี้ยนเต๋อเซี่ยน*), อำเภอฉุนอาน (淳安縣 *ฉุนอานเซี่ยน*), อำเภอซุ่ยอาน (遂安縣 *ซุ่ยอานเซี่ย*), อำเภอโช่วชาง (壽昌縣 *โช่วชางเซี่ยน*), อำเภอเฟินฉุ่ย (分水縣 *เฟินฉุ่ยเซี่ยน*) และอำเภอถงหลู (桐廬縣 *ถงหลูเซี่ยน*)

ในยุคราชวงศ์ชิง (清) อิทธิพลของกุนจิ๋วเริ่มเสื่อมถอยลง

เมื่อ ค.ศ. 1912 กุนจิ๋วถูกยกเลิก และต่อมาเมื่อ ค.ศ. 1914 พื้นที่ของกุนจิ๋วเดิมถูกรวมเข้ากับจังหวัดเต้า (道)

## ที่ว่าการ
ที่ว่าการของกุนจิ๋วตั้งอยู่บริเวณสุดปลายทิศเหนือในแนวกลางของกุนจิ๋ว ตั้งบริเวณกึ่งกลางเทือกเขาเพื่อหลีกเลี่ยงอุทกภัยจากแม่น้ำที่อยู่ใกล้เคียงและเพื่อสร้าง "ความรู้สึกน่าเกรงขาม" ให้กับเมืองตอนใน

เมื่อ ค.ศ. 1578 กำแพงชั้นในของที่ว่าการถูกรื้อถอน ทำให้ราษฎรสามารถเข้าถึงพื้นที่ที่ว่าการได้ ที่ว่าการยังได้ย้ายไปยังสุดปลายทิศเหนือของตัวเมือง

## หมายเหตุ

## อ้างอิง

หมวดหมู่:มณฑลของจีนโบราณ
หมวดหมู่:มณฑลของราชวงศ์ฮั่น
เฉินหลิว

**เฉินหลิว** () หรือในวรรณกรรมเรื่องสามก๊กเรียก **ตันลิว** เป็นเมืองในเขตเสียงฝู นครไคเฟิง มณฑลเหอหนาน ประเทศจีน

## อ้างอิง

หมวดหมู่:มณฑลเหอหนาน
เปี่ยม บุณยะโชติ

ร้อยตำรวจเอก **เปี่ยม บุณยะโชติ** อดีตหัวหน้าพรรคธรรมาธิปัตย์ อดีตสมาชิกสภาผู้แทนราษฎรจังหวัดนครศรีธรรมราช อดีตเลขานุการรัฐมนตรีว่าการกระทรวงมหาดไทย และอดีตเลขานุการส่วนตัวของจอมพล ป.พิบูลสงคราม

## ประวัติ
ร.ต.อ.เปี่ยม เป็นนักการเมืองชาวนครศรีธรรมราช เคยได้รับเลือกตั้งเป็นสมาชิกสภาผู้แทนราษฎรจังหวัดนครศรีธรรมราชครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 ซึ่งในขณะนั้นยังไม่มีพรรคการเมือง และเขาก็ว่างเว้นทางการเมืองในการเลือกตั้งอีก 3 ครั้งต่อมา จนกระทั่งในการเลือกตั้งเพิ่มเติมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 ซึ่งเป็นการเลือกตั้งเพิ่มเติมจำนวน 21 ที่นั่ง จากสภาผู้แทนราษฎรไทย ชุดที่ 5 เขาได้รับเลือกตั้งในพื้นที่เดิม

ร.ต.อ.เปี่ยม ได้ยื่นจดทะเบียนก่อตั้งพรรคธรรมาธิปัตย์ ต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 และดำรงตำแหน่งหัวหน้าพรรค  ซึ่งนำทีมสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งพรรคธรรมาธิปัตย์ได้รับเลือกตั้งจำนวน 9 ที่นั่ง และเขาก็ได้รับเลือกตั้งในครั้งนั้นด้วย

ร.ต.อ.เปี่ยม ได้ร่วมเป็นกรรมการในชุดก่อตั้งพรรคสังคมชาตินิยม ในปี พ.ศ. 2518

ร.ต.อ.เปี่ยม เป็นนักโหราศาสตร์ มีผลงานตำราด้านโหาราศาสตร์จำนวนมาก เช่น คัมภีร์ฤกษ์ กุญแจโหราศาสตร์ เรื่องของดาวจร เล่ม 1-เล่ม 5 ประมวลหลักโหราศาสตร์ กับมูลเหตุของศาสตร์และพิธีกรรม เล่ม 1-2 เป็นต้น

## เครื่องราชอิสริยาภรณ์

## อ้างอิง

หมวดหมู่:นักโหราศาสตร์
หมวดหมู่:สมาชิกสภาผู้แทนราษฎรจังหวัดนครศรีธรรมราช
หมวดหมู่:พรรคธรรมาธิปัตย์ (พ.ศ. 2498)
หมวดหมู่:พรรคสังคมชาตินิยม
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:หัวหน้าพรรคการเมืองในประเทศไทย
หมวดหมู่:บุคคลในประวัติศาสตร์ไทย พ.ศ. 2475–2516
ล้วน เวกชาลิกานน

**ล้วน เวกชาลิกานน** อดีตสมาชิกสภาผู้แทนราษฎรจังหวัดนครปฐม 4 สมัย อดีตเลขาธิการพรรคธรรมาธิปัตย์ และพรรคสัมมาชีพ-ช่วยชาวนา

## ประวัติ
นายล้วน เกิดเมื่อวันที่ 14 เมษายน พ.ศ. 2450 

นายล้วน ได้รับเลือกตั้งเป็นสมาชิกสภาผู้แทนราษฎรจังหวัดนครปฐมครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2491 ต่อมาเขาได้ร่วมกับร้อยตำรวจเอก เปี่ยม บุณยะโชติ เลขานุการจอมพล ป.พิบูลสงคราม ยื่นจดทะเบียนก่อตั้งพรรคธรรมาธิปัตย์ ต่อปลัดกระทรวงมหาดไทย ในฐานะนายทะเบียนพรรคการเมืองเมื่อวันที่ 7 ธันวาคม พ.ศ. 2498 และนายล้วนดำรงตำแหน่งเลขาธิการพรรค  ซึ่งนำทีมสมาชิกลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ซึ่งพรรคธรรมาธิปัตย์ได้รับเลือกตั้งจำนวน 9 ที่นั่ง และเขาก็ได้รับเลือกตั้งในครั้งนั้นด้วย

เขาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมือง หลังจากนั้นนักการเมืองก็ต้องยุติบทบาทลงไปเป็นระยะเวลานาน นับตั้งแต่การรัฐประหารขึ้นในวันที่ 20 ตุลาคม พ.ศ. 2501 ยาวนานจนถึงปี พ.ศ. 2511 สภาร่างรัฐธรรมนูญใช้เวลาในการร่างรัฐธรรมนูญจนแล้วเสร็จและนำขึ้นทูลเกล้าทูลกระหม่อมถวายเพื่อทรงลงพระปรมาภิไธยเมื่อวันที่ 22 กุมภาพันธ์ พ.ศ. 2511 นายล้วนจึงได้ร่วมกับพระช่วงเกษตรศิลปการ ตั้งพรรคการเมืองชื่อว่า "พรรคสัมมาชีพ-ช่วยชาวนา และเขาดำรงตำแหน่งเลขาธิการพรรค และนายล้วน เป็นสมาชิกสภาผู้แทนราษฎรเพียงคนเดียวของพรรคสัมมาชีพ-ช่วยชาวนา ที่ชนะการเลือกตั้ง

หลังจากนั้นในปี พ.ศ. 2518 ได้ร่วมเป็นกรรมการบริหารพรรคสังคมชาตินิยม

## เครื่องราชอิสริยาภรณ์

## อ้างอิง

หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดนครปฐม
หมวดหมู่:พรรคธรรมาธิปัตย์ (พ.ศ. 2498)
หมวดหมู่:พรรคสัมมาชีพ-ช่วยชาวนา
หมวดหมู่:พรรคสังคมชาตินิยม
หมวดหมู่:ผู้ได้รับเครื่องราชอิสริยาภรณ์ ต.ม.
พรรคแผ่นดินไทย (พ.ศ. 2517)

**พรรคแผ่นดินไทย** เป็นพรรคการเมืองที่จดทะเบียนจัดตั้งพรรคเมื่อวันที่ 21 พฤศจิกายน พ.ศ. 2517 มีสุนีรัตน์ เตลาน เป็นหัวหน้าพรรค และบันเทิง ศรีทรงพล เป็นเลขาธิการพรรค 

พรรคแผ่นดินไทย ลงรับสมัครเลือกตั้งครั้งแรกเมื่อวันที่ 26 มกราคม พ.ศ. 2518 และครั้งที่ 2 เมื่อวันที่ 4 เมษายน พ.ศ. 2519

## บทบาทของพรรค
### การเลือกตั้ง พ.ศ. 2518
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 พรรคแผ่นดินไทยได้รับเลือกตั้งสมาชิกสภาผู้แทนราษฎร จำนวน 2 คน คือ สุนีรัตน์ เตลาน จังหวัดร้อยเอ็ด และ มานิต อุทธิเสน จังหวัดศรีสะเกษ

## การยุบพรรค
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ลงวันที่ 6 ตุลาคม พ.ศ. 2516 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว แต่พรรคแผ่นดินไทย ก็ไม่ได้รับการฟื้นฟูขึ้นมาดำเนินกิจกรรมต่อ แต่อย่างใด

## อ้างอิง

แผ่นดินไทย
หมวดหมู่:พรรคแผ่นดินไทย (พ.ศ. 2517)
หมวดหมู่:พรรคการเมืองไทยที่ก่อตั้งในปี พ.ศ. 2517
หมวดหมู่:พรรคการเมืองไทยที่ยุบพรรคในปี พ.ศ. 2519
มัตเตโอ ซัลวีนี

**มัตเตโอ ซัลวีนี** (; เกิด 9 มีนาคม ค.ศ. 1973) เป็นนักการเมืองชาวอิตาลีที่ดำรงตำแหน่งรองนายกรัฐมนตรีอิตาลีและรัฐมนตรีว่าการกระทรวงมหาดไทยตั้งแต่วันที่ 1 มิถุนายน ค.ศ. 2018 ถึง 5 กันยายน ค.ศ. 2019
## อ้างอิง

หมวดหมู่:บุคคลที่เกิดในปี พ.ศ. 2516
หมวดหมู่:บุคคลที่ยังมีชีวิตอยู่
หมวดหมู่:บุคคลจากมิลาน
ชาวออสเตรเลียพื้นเมือง

**ชาวออสเตรเลียพื้นเมือง** () เป็นกลุ่มชนที่สืบเชื้อสายมาจากกลุ่มชนที่อาศัยอยู่ในออสเตรเลียและเกาะโดยรอบก่อนที่จะตกเป็นอาณานิคมของอังกฤษ

จำนวนประชากรชาวออสเตรเลียพื้นเมืองในช่วงแรกของการตั้งถิ่นฐานถาวรของชาวยุโรปนั้นยังเป็นที่ถกเถียงกันอยู่ ซึ่งคาดว่าอยู่ระหว่าง 318,000 จนถึง 1,000,000 คน ต่อมาจำนวนประชากรลดลงเนื่องจากโรคระบาดที่มาจากชาวยุโรปที่มาตั้งถิ่นฐาน โดยในครั้งแรกเกิดการระบาดของโรคฝีดาษหลังจากชาวยุโรปตั้งถิ่นฐานมาได้ประมาณสามปี และรวมถึงปัจจัยอื่น ๆ ด้วย เช่น การฆาตกรรมหมู่และความขัดแย้งระหว่างชาวยุโรปกับชาวออสเตรเลียพื้นเมือง

จากการสำรวจสำมะโนประชากรของออสเตรเลียเมื่อวันที่ 30 มิถุนายน ค.ศ. 2016 พบว่ามีประชากรชาวออสเตรเลียพื้นเมือง 798,365 คน ซึ่งนับเป็น 3.3% ของจำนวนประชากรออสเตรเลียทั้งหมด

## ประวัติศาสตร์
เดิมชาวออสเตรเลียพื้นเมืองเป็นกลุ่มชนเร่ร่อนซึ่งอพยพมาจากเอเชียตะวันออกเฉียงใต้ ซึ่งคาดกันว่าเริ่มมาตั้งถิ่นฐานเมื่อประมาณ 50,000 ปีที่แล้ว โดยเดินทางผ่านพุ่มไม้ ดำรงชีวิตโดยเก็บของป่าและล่าสัตว์โดยการขว้างหอกและไม้รูปโค้ง รวมถึงกินพืชและแมลงต่าง ๆ เป็นอาหาร ในบางพื้นที่มีการตั้งถิ่นฐานและทำการเกษตรแบบถาวร

ต่อมาในปี ค.ศ. 1788 กองเรือที่หนึ่งจากอังกฤษมาถึงอ่าวบอทานีในเดือนมกราคมของปีนั้นเพื่อตั้งทัณฑนิคม ในคริสต์ศตวรรษที่ตามมา อังกฤษได้ตั้งอาณานิคมอื่น ๆ บนทวีป และนักสำรวจชาวยุโรปคนอื่น ๆ ได้สำรวจลึกเข้าไปในส่วนในของทวีป ชาวออสเตรเลียพื้นเมืองอ่อนแอลงอย่างมาก ส่วนประชากรก็ลดลงเนื่องจากโรคภัยไข้เจ็บ เช่น โรคหัด โรคฝีดาษ วัณโรค ฯลฯ โดยส่วนมากเสียชีวิตจากโรคฝีดาษ และความขัดแย้งที่มาพร้อมกับชาวยุโรป

ในช่วงที่ออสเตรเลียเป็นอาณานิคมของอังกฤษมักมีการปะทะกันระหว่างชนชั้นอาณานิคมกับชาวพื้นเมืองอยู่บ่อย ๆ โดยข้อมูลที่ได้จากการวิจัยเมื่อปี ค.ศ. 2020 พบว่ามีสถานที่เกือบ 500 แห่งที่เคยมีการฆาตกรรมหมู่ชาวพื้นเมืองเกิดขึ้น ชาวพื้นเมือง 12,361 คนถูกฆ่าและชนชั้นอาณานิคม 204 คนถูกฆ่า และพบอีกว่าเคยเกิดเหตุการณ์ฆาตกรรมหมู่ชาวพื้นเมืองมากถึง 311 ครั้งในช่วง 140 ปีที่ออสเตรเลียเป็นอาณานิคมของอังกฤษ จากเหตุการณ์เหล่านั้นส่งผลให้สูญเสียประชากรชาวพื้นเมืองไปมาก ส่วนชาวพื้นเมืองที่รอดชีวิตส่วนมากก็พิการจนไม่สามารถล่าสัตว์ ทำพิธีกรรมต่าง ๆ หรือแม้กระทั่งป้องกันตนเองได้

ปัจจุบันจำนวนประชากรชาวออสเตรเลียพื้นเมืองเพิ่มขึ้นจากเดิมมากโดยเฉพาะในเมืองหลักและชายฝั่งทิศตะวันออกของออสเตรเลีย นอกจากนี้ยังมีชาวพื้นเมืองบางส่วนที่ยังคงดำรงชีวิตแบบดั้งเดิมอยู่แต่มีไม่มากนัก

## อ้างอิง

หมวดหมู่:ชนเผ่าพื้นเมืองของออสเตรเลีย
อีบาดัน

**อีบาดัน** () เป็นเมืองหลวงและเมืองที่มีประชากรมากที่สุดของรัฐโอโย ประเทศไนจีเรีย มีประชากรมากกว่า 3 ล้านคน เป็นเมืองมีประชากรมากเป็นอันดับ 3 ของไนจีเรีย รองจากเลกอส และคาโน และเป็นเมืองที่มีพื้นที่มากที่สุดของประเทศ เมื่อครั้งที่ไนจีเรียเพิ่งได้รับอิสรภาพในปี ค.ศ. 1960 ถือเป็นเมืองใหญ่ที่สุดและมีประชากรมากที่สุดของประเทศ และเป็นเมืองที่มีประชากรเป็นอันดับ 2 ในแอฟริกา รองจากไคโร

อีบาดันตั้งอยู่ทางทิศตะวันตกเฉียงใต้ของประเทศไนจีเรีย ตั้งอยู่ทางทิศตะวันออกเฉียงเหนือของเลกอสราว  และตั้งอยู่ทางทิศตะวันตกเฉียงใต้ของกรุงอาบูจา เมืองหลวงของประเทศ ราว  เมืองอีบาดันมีความโดดเด่นด้านการขนส่งสาธารณะ เป็นจุดเชื่อมระหว่างภูมิภาคชายฝั่งกับภูมิภาคแดนหลังเทือกเขา กลุ่มคนที่อาศัยอยู่ในเมืองที่สุด คือ ชาวโยรูบา

## อ้างอิง

หมวดหมู่:เมืองในประเทศไนจีเรีย
การกล้ำความถี่

[thumb|right|250px|A signal may be carried by an [Amplitude modulation|AM or FM radio wave.|alt=Animation of audio, AM and FM signals]]

**การกล้ำความถี่** () เป็นการเข้ารหัสสารสนเทศในคลื่นพาหะวิธีหนึ่ง โดยเปลี่ยนแปลงความถี่และเฟสตามสัญญาณเสียง แต่ไม่เปลี่ยนแปลงแอมพลิจูด มักพบได้ในการกระจายเสียงวิทยุเอฟเอ็มซึ่งเป็นสัญญาณแอนะล็อก ซึ่งมีประโยชน์คือมีอัตราส่วนสัญญาณต่อสัญญาณรบกวน (SNR) มากขึ้น ทำให้เสียงที่ออกมาชัดเจนยิ่งขึ้น และป้องกันการแทรกสอดกันของคลื่นวิทยุได้ดีกว่าสัญญาณการกล้ำแอมพลิจูดหรือสัญญาณเอเอ็ม ด้วยเหตุนี้สถานีวิทยุส่วนมากจึงมักกระจายเสียงด้วยสัญญาณเอฟเอ็ม

หมวดหมู่:วิธีการกล้ำวิทยุ
แม่น้ำเมคะ

**แม่น้ำเมคะ**  (, ; ) เป็นแม่น้ำทางตอนเหนือของประเทศพม่า

แม่น้ำเมคะไหลขนานไปกับแม่น้ำเมลิคะ มีต้นน้ำมาจากธารน้ำแข็งเทือกเขาหิมาลัยทางตะวันออกในเขตปกครองตนเองทิเบตของประเทศจีน ที่ละติจูด 28° เหนือ เป็นลำน้ำที่ไม่สามารถล่องเรือได้เพราะมีกระแสน้ำไหลเชี่ยว แม่น้ำเมคะบรรจบกับแม่น้ำเมลิคะที่รัฐกะชีน รวมเป็นแม่น้ำอิรวดี

## อ้างอิง

เมคะ
อำไพพร จิตต์ไม่งง

**อำไพพร จิตต์ไม่งง** ชื่อเล่น แอ้ว เป็นผู้กำกับละครโทรทัศน์ชาวไทย จบการศึกษาจากคณะอักษรศาสตร์ จุฬาลงกรณ์มหาวิทยาลัย รุ่น 52 มีผลงานสร้างชื่อจากการกำกับละครเรื่อง *[[อุ้มรัก]]*, *[[สวรรค์เบี่ยง]]*, *[[สูตรเสน่หา]]*, *[[เกมร้ายเกมรัก]]*, *[[แอบรักออนไลน์]]*, *[[สามีตีตรา]]* ฯลฯ ซึ่งเป็นละครที่เคยออกอากาศทางสถานีวิทยุโทรทัศน์ไทยทีวีสีช่อง 3 จนได้รับความนิยมจากผู้ชมเป็นจำนวนมาก

## ประวัติ
อำไพพร เริ่มต้นการทำงานจากการกำกับการแสดงละครเวทีมาก่อน จากนั้นเริ่มเป็นโคชการแสดง และเป็นผู้ช่วยผู้กำกับละคร จากนั้นเป็นผู้กำกับละครกับทางช่อง 3 อย่างเรื่อง *[[สาวฮอตหนุ่มแฮ้ว]]*, *[[ผู้ชายมือสอง]]*,  *[[บัวปริ่มน้ำ]]* และอื่น ๆ แต่เริ่มมีชื่อเสียง จากการกำกับการแสดงของคู่พระนาง ธีรเดช วงศ์พัวพันธ์ และแอน ทองประสม ถึง 4 เรื่อง คือ  *อุ้มรัก* (2549), *สวรรค์เบี่ยง* (2551), *สูตรเสน่หา* (2552) และ *[[365 วันแห่งรัก (ละครโทรทัศน์)|365 วันแห่งรัก]]* (2553) จากนั้นได้กำกับละครกับการแสดงคู่พระนาง ณเดชน์ คูกิมิยะ และอุรัสยา เสปอร์บันด์ โดยปี 2554 กำกับเรื่อง *[[เกมร้ายเกมรัก]]* ปี 2555 กำกับเรื่อง *[[ปัญญาชนก้นครัว]]* ที่แสดงโดย ปริญ สุภารัตน์ และคิมเบอร์ลี แอน เทียมศิริ ปี 2557 กำกับเรื่อง *[[สามีตีตรา]]* แสดงโดยธนวรรธน์ วรรธนะภูติ และวรัทยา นิลคูหา ซึ่งทำให้เธอได้รับรางวัลกำกับยอดเยี่ยม นาฏราช ครั้งที่ 6 และ ผู้กำกับละครโทรทัศน์ยอดเยี่ยม รางวัลคมชัดลึกอวอร์ด ครั้งที่ 12 มาครอง

ปี 2558 กำกับเรื่อง *[[แอบรักออนไลน์]]* นำแสดงโดยปริญ สุภารัตน์ และคิมเบอร์ลี แอน เทียมศิริ และปี 2561 กลับมาร่วมงานกับคู่ณเดชน์-ญาญ่าอีกครั้งในละครเรื่อง *[[ลิขิตรัก]]* และปี 2563 มีผลงานกำกับละครเรื่อง *[[อกเกือบหักแอบรักคุณสามี]]*

## ผลงาน
**[[แม่พลอยหุง]]* (2536)
**[[สาวฮอตหนุ่มแฮ้ว]]* (2544)
**[[จดหมายถึงดวงดาว]]* (2544)
**[[ผู้ชายมือสอง]]* (2547)
**[[อุ้มรัก]]* (2549)
**[[บัวปริ่มน้ำ]]* (2549)
**[[รักนี้หัวใจเราจอง]]* (2550)
**[[สวรรค์เบี่ยง]]* (2551)
**[[ใจร้าว]]* (2551)
**[[สูตรเสน่หา]]* (2552)
**[[365 วันแห่งรัก (ละครโทรทัศน์)|365 วันแห่งรัก]]* (2553) 
**[[เกมร้ายเกมรัก]]* (2554) 
**[[ปัญญาชนก้นครัว]]* (2555) 
**[[สามีตีตรา]]* (2557) 
**[[แอบรักออนไลน์]]* (2558) 
* *[[คลื่นชีวิต (ละครโทรทัศน์ พ.ศ. 2560)|คลื่นชีวิต]]* (2560)
**[[ลิขิตรัก]]* (2561) 
**[[อกเกือบหักแอบรักคุณสามี]]* (2563)
**[[บาปอยุติธรรม]]* (2564)
**[[คือเธอ|คือเธอ (Bad Romeo)]]* (2565)
**[[โลกหมุนรอบเธอ]]* (2567)
**[[หนึ่งในร้อย]]* (2567)

## รางวัล
* ผู้กำกับการแสดงละครดีเด่น รางวัลโทรทัศน์ทองคำ ครั้งที่ 21 (พ.ศ. 2549) จากเรื่อง *อุ้มรัก*
* ผู้กำกับละครยอดเยี่ยม รางวัลคมชัดลึกอวอร์ด ครั้งที่ 4 (พ.ศ. 2549) จากเรื่อง *อุ้มรัก*
* ผู้กำกับการแสดงละครดีเด่น รางวัลโทรทัศน์ทองคำ ครั้งที่ 23 (พ.ศ. 2551) จากเรื่อง *สวรรค์เบี่ยง*
* ผู้กำกับยอดเยี่ยม รางวัลนาฏราช ครั้งที่ 6 (พ.ศ. 2557) จากเรื่อง *สามีตีตรา*
* ผู้กำกับละครโทรทัศน์ยอดเยี่ยม รางวัลคมชัดลึกอวอร์ด ครั้งที่ 12 (พ.ศ. 2557) จากเรื่อง *สามีตีตรา*

## อ้างอิง

หมวดหมู่:ผู้กำกับละครโทรทัศน์ชาวไทย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย